**KÚPNA ZMLUVA č. ..................**

uzatvorená v zmysle § 409 a nasl. zákona č. 513/1991 Zb.

Obchodný zákonník v znení neskorších predpisov (ďalej len „Obchodný zákonník“) a zákona   
č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

(ďalej len „zmluva“)

**Článok I.**

**ZMLUVNÉ STRANY**

* 1. **Kupujúci: Ing. Gabriela Lauro Osztényi**

Sídlo: Kajal 488, Kajal 925 92

Zastúpený: Ing. Gabriela Lauro Osztényi

IČO: 48092916

DIČ: 1079923361

Bankové spojenie:

IBAN:

Tel.: +421907551522

E-mail: [gabka.lauro@gmail.com](mailto:gabka.lauro@gmail.com)

(ďalej len „kupujúci“)

**a**

* 1. **Predávajúci:**

Sídlo:

Zastúpený:

IČO:

IČ DPH:

Bankové spojenie:

IBAN:

zapísaný v registri:

(ďalej len „predávajúci“),

(kupujúci a predávajúci ďalej spolu aj ako „zmluvné strany“).

**Článok II.**

**PREAMBULA**

* 1. Kúpna zmluva je výsledkom zadávania zákazky na predmet „***Záhradnícke stoly***“ a uzatvára sa s úspešným uchádzačom vo verejnom obstarávaní.

**Článok III.**

**PREDMET ZMLUVY**

* 1. Predmetom tejto zmluvy je záväzok predávajúceho dodať kupujúcemu tovary špecifikované v prílohe č. 1 tejto zmluvy, vrátane dopravy na miesto dodania, previesť na kupujúceho vlastnícke právo k dodanému tovaru a poskytovať kupujúcemu záručný servis na dodaný tovar  a tomu zodpovedajúci záväzok kupujúceho riadne dodaný tovar prevziať a zaplatiť zaň predávajúcemu dohodnutú kúpnu cenu podľa článku V. tejto zmluvy.

**Článok IV.**

**MIESTO, ČAS A SPÔSOB DODANIA A PREVZATIA TOVARU**

* 1. Predávajúci je povinný kupujúcemu dodať tovar do miesta dodania tovaru: je obec **Kajal č. 488**, 925 92 Kajal.
  2. Predávajúci je povinný dodať tovar v množstve, akosti a vyhotovení, ktoré sú bližšie určené v prílohe č. 1 tejto zmluvy a spôsobom určeným v bode 4.1 tohto článku zmluvy.

* 1. Predávajúci je povinný dodať tovar do miesta dodania tovaru podľa bodu 4.1 tohto článku zmluvy najneskôr do 6 mesiacov odo dňa nadobudnutia účinnosti tejto zmluvy. Predávajúci je povinný oznámiť presný termín dodania tovaru najmenej tri pracovné dni pred plánovaným dodaním.

* 1. Dopravu tovaru do miesta dodania tovaru je predávajúci povinný zabezpečiť na vlastné náklady a na vlastné nebezpečenstvo tak, aby bol tovar dostatočne chránený pred poškodením a znehodnotením. Za škodu spôsobenú porušením tejto povinnosti v plnej miere zodpovedá predávajúci.
  2. Prevzatie tovaru v príslušnom mieste dodania tovaru potvrdí za kupujúceho svojím podpisom na dodacom liste kupujúci. Kupujúci pred podpísaním dodacieho listu je povinný skontrolovať, či je tovar dodaný v dohodnutom množstve a kvalite a či počas prepravy nedošlo k jeho poškodeniu. Dodací list je povinný vyhotoviť predávajúci a musí obsahovať špecifikáciu a množstvo dodaného tovaru, jednotkovú cenu dodaného tovaru, celkovú cenu za dodaný tovar, miesto a dátum prevzatia tovaru. Dodací list podpísaný zástupcami oboch zmluvných strán podľa tohto bodu tohto článku zmluvy je povinnou prílohou predávajúcim vystavenej faktúry podľa článku VI. bodu 6.2 tejto zmluvy.
  3. Ak kupujúci pri kontrole dodávaného tovaru podľa bodu 4.5 tohto článku zmluvy zistí, že tovar nezodpovedá špecifikácii uvedenej v prílohe č. 1 tejto zmluvy alebo že bol dodaný iný tovar, resp. nebol dodaný tovar v požadovanom množstve a kvalite, prípadne dodaný tovar je poškodený, je oprávnený tento tovar neprevziať a nepodpísať dodací list.
  4. Predávajúci je povinný odovzdať kupujúcemu spolu s tovarom všetky doklady, ktoré sú potrebné na prevzatie tovaru a na užívanie tovaru, ako aj všetku sprievodnú dokumentáciu od výrobcu dodávaného tovaru.
  5. Predávajúci zodpovedá za vadu, ktorú má tovar v okamihu, keď prechádza nebezpečenstvo škody na tovare na kupujúceho, aj keď sa vada stane zjavnou až po tomto čase. Povinnosti predávajúceho vyplývajúce zo záruky za akosť tovaru tým nie sú dotknuté.

**Článok V.**

**KÚPNA CENA A CENOVÁ ŠPECIFIKÁCIA**

* 1. Kúpna cena za tovar je stanovená dohodou zmluvných strán v zmysle zákona Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov v celkovej výške: **xxxxx,xx** EUR bez DPH (slovom xxxxxxxxxxxxxxxxxxxxxxxxxxx EUR bez DPH), t. j. xxxxxx, xx EUR s DPH (slovom xxxxxxxxxxxxxx EUR s DPH).
  2. V kúpnej cene sú zahrnuté všetky náklady predávajúceho súvisiace s dodaním, vyložením, zmontovaním a odovzdaním tovaru kupujúcemu vrátane komplexného zabezpečenia služieb spojených s dodaním tovaru a dopravy tovaru do miesta dodania.

**Článok VI.**

**PLATOBNÉ PODMIENKY a FAKTURÁCIA**

* 1. Nárok na zaplatenie kúpnej ceny dohodnutej v článku V. bode 5.1 tejto zmluvy vzniká predávajúcemu až po riadnom a úplnom splnení jeho záväzku dodať a odovzdať kupujúcemu tovar, a to za podmienok dohodnutých v tejto zmluve. Kupujúci uhradí kúpnu cenu za dodaný tovar na základe predávajúcim vystavenej a kupujúcemu riadne doručenej faktúry, a to bezhotovostne prevodom na účet predávajúceho uvedený v článku I. bode 1.2 tejto zmluvy.
  2. Predávajúci vystaví faktúru po riadnom dodaní a odovzdaní tovaru kupujúcemu a doručí ju v listinnej alebo elektronickej podobe na adresu kupujúceho uvedenú v článku I. bode 1.1 tejto zmluvy, a to v dvoch vyhotoveniach. Faktúra musí obsahovať všetky náležitosti vyžadované právnymi predpismi platnými v Slovenskej republike, číslo tejto zmluvy, rozpis dodaného tovaru a jednotkovú cenu za tovar. K faktúre predávajúci priloží oboma zmluvnými stranami podpísaný dodací list v súlade s článkom IV. bodom 4.5 tejto zmluvy.
  3. Predávajúcim vystavená faktúra je splatná do 30 kalendárnych dní odo dňa jej doručenia kupujúcemu spolu s dokladmi podľa bodu 6.2 tohto článku zmluvy.
  4. Ak vystavená faktúra neobsahuje všetky náležitosti podľa tohto článku zmluvy a všeobecne záväzných právnych predpisov Slovenskej republiky, kupujúci je oprávnený takúto faktúru vrátiť predávajúcemu na opravu a/alebo doplnenie, a to bez zaplatenia faktúry, ktorá je nesprávna a/alebo neúplná a/alebo neobsahuje všetky doklady podľa bodu 6.2 tohto článku zmluvy. V takomto prípade prestane plynúť pôvodná lehota splatnosti faktúry a nová 30 dňová lehota splatnosti faktúry začína plynúť dňom doručenia riadne opravenej a/alebo doplnenej faktúry kupujúcemu.
  5. Faktúra sa považuje za uhradenú dňom odpísania fakturovanej sumy z účtu kupujúceho v prospech účtu predávajúceho uvedený v článku I. bode 1.2 tejto zmluvy.

**Článok VII.**

**VLASTNÍCKE PRÁVO K TOVARU A NEBEZPEČENSTVO ŠKODY NA TOVARE**

* 1. Kupujúci nadobúda vlastnícke právo k tovaru dňom prevzatia tovaru v mieste dodania tovaru, a to podpisom dodacieho listu oprávnenými osobami kupujúceho a predávajúceho.

* 1. Nebezpečenstvo škody na tovare prechádza na kupujúceho momentom prevzatia tovaru, a to podpisom dodacieho listu oprávnenými osobami kupujúceho a predávajúceho.

**Článok VIII.‎**

**ZÁRUKA, ZODPOVEDNOSŤ ZA VADY TOVARU A REKLAMÁCIE**

* 1. Predávajúci je povinný dodať tovar v dohodnutom množstve, v kvalite a vo vyhotovení podľa tejto zmluvy, spôsobilý na použitie na obvyklý účel. Tovar musí spĺňať všetky požadované kvalitatívne parametre a úžitkové vlastnosti dohodnuté v tejto zmluve.
  2. Tovar musí byť nový, tak aby spĺňal požiadavky na garantovanú záruku v zmysle platných záručných podmienok výrobcu.
  3. Predávajúci poskytne kupujúcemu záruku za kvalitu dodaného tovaru spočívajúcu v tom, že tovar bude po záručnú dobu spôsobilý na použitie na určený účel a zachová si obvyklé vlastnosti. Záručná doba začína plynúť dňom riadneho prevzatia tovaru osobou oprávnenou konať za kupujúceho vo veciach prevzatia tovaru podľa článku IV. tejto zmluvy a trvá 24 mesiacov.
  4. Kupujúci v prípade zistenia vady, resp. vád na dodanom tovare písomne oznámi vady (reklamácia) predávajúcemu v lehote 14 dní po ich zistení, najneskôr však do uplynutia dohodnutej záručnej doby. V prípade uplatnenia nárokov z vád tovaru (reklamácie) zo strany kupujúceho záručná doba neplynie po dobu, po ktorú kupujúci nemôže užívať tovar pre jeho vady a začne znova plynúť dňom odovzdania opraveného, resp. vymeneného tovaru.
  5. Oznámenie o vade dodaného tovaru – reklamácia, musí obsahovať najmä:

1. identifikačné údaje zmluvných strán,
2. číslo tejto zmluvy,
3. názov, označenie, typ reklamovaného tovaru,
4. výrobnú sériu tovaru (ak ju má uvedenú),
5. popis vady,
6. číslo dodacieho listu,
7. podpis kupujúceho.
   1. Nároky kupujúceho z vád tovaru sa spravujú režimom podľa ustanovenia § 436 a nasl. Obchodného zákonníka.
   2. Voľbu nároku z vady tovaru kupujúci oznámi predávajúcemu v zaslanom oznámení o vade (reklamácii) dodaného tovaru alebo bez zbytočného odkladu po tomto oznámení.
   3. Predávajúci je povinný vyriešiť oprávnenú reklamáciu do 14 dní odo dňa jej uplatnenia.
   4. Záruka sa nevzťahuje na vady vzniknuté nesprávnym používaním spôsobeným kupujúcim alebo ako následok živelnej pohromy.

**Článok IX.‎**

**ZMLUVNÉ POKUTY, ÚROK Z OMEŠKANIA**

* 1. Ak je predávajúci v omeškaní s dodaním tovaru podľa článku IV. bodu 4.3 tejto zmluvy, je kupujúci oprávnený požadovať zaplatenie zmluvnej pokuty od predávajúceho vo výške 0,05% z kúpnej ceny tej časti tovaru, s dodaním ktorej je predávajúci v omeškaní, a to za každý aj začatý deň omeškania.
  2. Ak je kupujúci v omeškaní s úhradou splatnej faktúry s výnimkou situácie podľa článku VI. bodu 6.5 tejto zmluvy, je predávajúci oprávnený požadovať zaplatenie úroku z omeškania od kupujúceho v súlade s nariadením vlády Slovenskej republiky č. 21/2013 Z. z., ktorým sa vykonávajú niektoré ustanovenia Obchodného zákonníka v znení neskorších predpisov.
  3. Ak predávajúci nevybaví uplatnenú reklamáciu v lehote dohodnutej v článku VIII. bod 8.8 tejto zmluvy, je kupujúci oprávnený požadovať zaplatenie zmluvnej pokuty od predávajúceho vo výške 50,- EUR za každý aj začatý deň omeškania.
  4. Základom pre výpočet zmluvnej pokuty a sankcií sú ceny s DPH. Dohodnuté zmluvné pokuty a sankcie uhradí povinná zmluvná strana oprávnenej zmluvnej strane do 30 dní odo dňa ich písomného uplatnenia.
  5. Zaplatením zmluvnej pokuty nie sú dotknuté nároky zmluvných strán na náhradu škody podľa § 373 a násl. Obchodného zákonníka.

**Článok X.**

**ZÁNIK ZMLUVY**

* 1. Táto zmluva zanikne splnením záväzkov zmluvných strán. Túto zmluvu je možné predčasne ukončiť:

10.1.1. písomnou dohodou zmluvných strán,

10.1.2. odstúpením.

* 1. Zmluvné strany môžu od tejto zmluvy odstúpiť v  súlade s príslušnými ustanoveniami Obchodného zákonníka a zákona o verejnom obstarávaní. Odstúpenie od zmluvy musí byť druhej zmluvnej strane oznámené písomne, inak je neplatné a musí v ňom byť uvedený aj dôvod, pre ktorý zmluvná strana od zmluvy odstupuje. Odstúpenie od zmluvy je účinné dňom, kedy bolo písomne doručené druhej zmluvnej strane.‎
  2. Zmluvná strana je oprávnená odstúpiť od tejto zmluvy v prípade podstatného porušenia zmluvného vzťahu druhou zmluvnou stranou.
  3. Nedodržanie záväzku dodania tovaru v termíne uvedenom v článku IV. bod 4.3 tejto zmluvy alebo v množstve, akosti a vyhotovení uvedenom v prílohe č. 1 tejto zmluvy z dôvodov na strane predávajúceho, zmluvné strany považujú za podstatné porušenie zmluvného vzťahu.
  4. Zmluvná strana, ktorá od zmluvy odstúpila, má právo na úhradu preukázateľných nákladov vzniknutých v súvislosti s plnením svojho zmluvného záväzku odo dňa nadobudnutia účinnosti zmluvy až do nadobudnutia účinnosti odstúpenia od tejto zmluvy.‎

**Článok XI.**

**ZODPOVEDNOSŤ ZA ŠKODU**

* 1. Zmluvná strana zodpovedá za škodu spôsobenú druhej zmluvnej strane porušením jej zmluvných povinností vyplývajúcich z tejto zmluvy za ďalej uvedených podmienok.
  2. Zmluvná strana nebude zodpovedná druhej zmluvnej strane za nesplnenie alebo omeškanie s plnením svojich zmluvných záväzkov, ak takéto nesplnenie alebo omeškanie bude spôsobené okolnosťami vylučujúcimi zodpovednosť. Účinky okolností vylučujúcich zodpovednosť sú obmedzené na dobu, pokiaľ trvá prekážka, s ktorou sú tieto účinky spojené.
  3. Ustanovenie bodu 11.2 tohto článku zmluvy sa uplatní za predpokladu, že druhá zmluvná strana bola oboznámená písomne o týchto okolnostiach a predpokladanej dobe ich trvania postihnutou zmluvnou stranou, bezodkladne po tom, ako sa o ich výskyte dozvedela.

**Článok XII.**

**VYUŽITIE SUBDODÁVATEĽOV**

* 1. Predávajúci je povinný zabezpečiť a financovať všetky subdodávateľské dodania tovaru a nesie za ne zodpovednosť v plnom rozsahu. Predávajúci zodpovedá za odbornú starostlivosť pri výbere subdodávateľa, ako aj za výsledok činnosti vykonanej na základe zmluvy o subdodávke. Zoznam známych subdodávateľov je uvedený v prílohe č. 3 tejto zmluvy. V prípade zámeru predávajúceho plniť zmluvu s využitím nového subdodávateľa, ako aj v prípade zámeru predávajúceho uskutočniť zmenu pôvodného subdodávateľa je predávajúci povinný kupujúcemu predložiť písomné oznámenie o novom subdodávateľovi alebo o zmene subdodávateľa najneskôr 3 pracovné dni pred jeho využitím, ktoré bude obsahovať minimálne tieto údaje: podiel zákazky, ktorý má predávajúci v úmysle zadať subdodávateľovi, konkrétnu časť predmetu zákazky, ktorú má subdodávateľ vykonať, identifikačné údaje navrhovaného subdodávateľa, vrátane údajov o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
  2. Kupujúci vyžaduje, aby navrhovaný subdodávateľ v zmysle § 41 ods. 1 písm. b) Zákona o verejnom obstarávaní spĺňal podmienky účasti týkajúce sa osobného postavenia podľa   
     § 32 Zákona o verejnom obstarávaní a neexistovali u neho dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní; oprávnenie dodávať tovar sa preukazuje vo vzťahu k tej časti predmetu zákazky, ktorú má subdodávateľ plniť. Podmienky účasti podľa § 41 ods. 1 písm. b) Zákona o verejnom obstarávaní musí spĺňať aj každý nový subdodávateľ.
  3. Kupujúci je povinný vyjadriť svoj súhlas alebo nesúhlas s navrhovaným subdodávateľom do 3 pracovných dní odo dňa doručenia písomného oznámenia predávajúcim.
  4. Predávajúci je povinný kupujúcemu písomne oznámiť akúkoľvek zmenu údajov o subdodávateľovi.
  5. Každý subdodávateľ musí byť schopný realizovať príslušnú časť predmetu zákazky v rovnakej kvalite ako predávajúci.
  6. Kupujúci má právo odmietnuť podiel na realizácii plnenia predmetu zmluvy subdodávateľom, ak nie sú splnené podmienky uvedené v bodoch 12.1., 12.2 a 12.5 tohto článku zmluvy.

**Článok XIII.**

**ZÁVEREČNÉ USTANOVENIA**

13.1 Táto Zmluva nadobúda platnosť dňom jej podpisu oboma zmluvnými stranami a účinnosť dňom splnenia odkladacej podmienky spočívajúcej v schválení zákazky v rámci ex post kontroly verejného obstarávania zo strany poskytovateľa nenávratného finančného príspevku, pričom zákazka sa považuje za schválenú dňom doručenia správy z kontroly verejného obstarávania objednávateľovi ako verejnému obstarávateľovi, z ktorej vyplýva, že výsledky administratívnej finančnej kontroly verejného obstarávania zo strany poskytovateľa nenávratného finančného prostriedku umožňujú financovanie výdavkov vzniknutých z obstarávania tovarov, služieb, stavebných prác alebo iných postupov. V prípade, ak odkladacia podmienka nebude splnená, má sa za to, že k uzatvoreniu zmluvy nedošlo a pre zmluvné strany z nej nevyplývajú žiadne práva a povinnosti. Dodávateľ podpisom zmluvy vyjadruje svoj súhlas s uvedenou odkladacou podmienkou a je si vedomý, že v prípade, ak odkladacia podmienka nebude splnená, zmluva nenadobudne účinnosť a k plneniu predmetu zmluvy nedôjde. V takomto prípade nemá dodávateľ nárok na náhradu akýchkoľvek nákladov, ktoré mu z ktoréhokoľvek ustanovenia zmluvy vzniknú.

13.2 Zmeny a doplnenia tejto zmluvy je možné uskutočniť iba formou očíslovaných písomných dodatkov, a to po predchádzajúcej dohode zmluvných strán, ktoré sa po podpise zmluvnými stranami stanú neoddeliteľnou súčasťou tejto zmluvy.

13.3 Zmluvné strany sa dohodli, že prípadné spory, ktoré by medzi nimi mohli vzniknúť pri plnení tejto zmluvy budú riešiť predovšetkým vzájomnou dohodou.

13.4 Práva a povinnosti zmluvou výslovne neupravené sa spravujú ustanoveniami Obchodného

zákonníka a ustanoveniami ostatných všeobecne záväzných právnych predpisov platných

a účinných na území Slovenskej republiky.

13.5 Zmluvné strany sa v súlade s § 525 ods. 2 Občianskeho zákonníka dohodli, že v prípade vzniku pohľadávky predávajúceho voči kupujúcemu je predávajúci oprávnený postúpiť pohľadávku na tretiu osobu len s predchádzajúcim písomným súhlasom kupujúceho.

13.6 Zmluvné strany sa dohodli, že účinky doručenia zásielky druhej zmluvnej strane nastávajú

tiež dňom vrátenia nedoručenej zásielky odosielateľovi alebo dňom odmietnutia prijatia

zásielky adresátom.

13.7 Neoddeliteľnou súčasťou tejto zmluvy je:

Príloha č. 1 Technická špecifikácia a cena tovaru,

Príloha č. 2 Vyhlásenie uchádzača (budúceho dodávateľa) o subdodávateľoch. (ak relevantné)

13.8 Táto zmluva je vyhotovená v troch vyhotoveniach, z ktorých po ich podpise oboma zmluvnými stranami dve vyhotovenia dostane kupujúci a jedno vyhotovenie dostane predávajúci.

13.9 Zmluvné strany vyhlasujú, že si zmluvu riadne prečítali, jej obsahu porozumeli, zmluvu

uzatvárajú na základe svojej skutočnej, vážnej, určitej a slobodnej vôle, že zmluva nebola

uzatvorená v tiesni, pod nátlakom, ani za zvlášť nevýhodných podmienok a na znak súhlasu

s jej obsahom ju vlastnoručne podpisujú.

13.10 Zhotoviteľ je povinný strpieť výkon kontroly/auditu súvisiaceho s dodávaním tovaru podľa tejto zmluvy a všetkými činnosťami podľa tejto Zmluvy, a to kedykoľvek počas platnosti a účinnosti Zmluvy o poskytnutí nenávratného finančného príspevku, a to oprávnenými osobami a poskytnúť im všetku potrebnú súčinnosť.

**Za predávajúceho: Za kupujúceho:**

V ..................... dňa .................... V ............ dňa ............................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Príloha č. 1 Kúpnej zmluvy

**Technická špecifikácia/ cenová ponuka**

**Identifikácia obstarávateľa: Ing. Gabriela Lauro Osztényi**

**Názov zákazky: „Záhradnícke stoly“**

**Druh zákazky : Tovary**

**Minimálne požiadavky na predmet zákazky**

Predmetom zákazky je nákup a dodanie záhradníckych stolov v počte 32 kusov.

**Min. technické parametre:**

|  |  |
| --- | --- |
| **Opis technická/ Technická špecifikácia požadované technické parametre** | ÁNO/NIE\* |
| Bočnice stolov, rohy a konštrukcia vrchnej dosky z hliníkového profilu |  |
| Výška bočníc stola min. 80 mm - max.110 mm |  |
| Hliníkové profily sú montované v odstupoch min 450mm - max.550 mm |  |
| Záhradnícke stoly sú posuvné |  |
| Každý stôl má nohy z ocelových pozinkovaných H profilov |  |
| Pod každým stolom sú 2 pozinkované trubky, ktoré slúžia k pojaz du stolov |  |
| Konštrukcia stolov je pripravená pre montáž topných trubiek |  |
| Nohy stolov budú pevné/ zabetónované |  |
| Rozmery (Šírka) stolov: min. 1,60 m - max. 1,85 m |  |
| Rozmery (dĺžka) stolov: min. 5 m – max. 5,6 m |  |
| Výplň stolov- náplavová vaňa z profilovaného polystyrénu, ventily v náplavovej vani sú 2cestné |  |
| Požaduje sa dodanie vrátane montáže a dopravy na miesto plnenia |  |

\*v stĺpci ÁNO/NIE uchádzač vo svojej ponuke uvedie, či ním ponúkaný produkt spĺňa/nespĺňa minimálne požadované technické parametre. (ak spĺňa uchádzač uvedie - ÁNO, ak nespĺňa uchádzač uvedie - NIE)

**Identifikácia uchádzača**

Identifikačné údaje uchádzača:

Obchodné meno:

Sídlo:

IČO:

DIČ / IČ DPH:

Kontaktná osoba:

e-mail:

telefón:

SOM/ NIE SOM PLATCA DPH\*

|  |  |  |  |  |
| --- | --- | --- | --- | --- |
| Jednotková cena za 1 ks v eur bez DPH | Jednotková cena za 1 ks v eur s DPH | Cena celkom (za 32 ks)  v eurách bez DPH | DPH  .....%  v eurách | Cena celkom v eurách s DPH |
|  |  |  |  |  |

\*uchádzač vyberie relevantné

Ak uchádzač nie je platcom DPH, uvedie navrhované ceny celkom. Súčasne na túto skutočnosť v ponuke upozorní.

Vypracoval:

Miesto: Dátum:

..........................................................

Meno, priezvisko a podpis\*\*

oprávnenej osoby uchádzača

odtlačok pečiatky

(\*\*elektronický podpis alebo oscanovaný dokument vo formáte .PDF s vlastnoručným podpisom s odtlačkom pečiatky)

Príloha č. 2 Zoznam subdodávateľov (ak, relevantné)